BCH เปิดงบกำไร Q3 โต 6 เท่า รับอานิสงส์โควิด หนุนรายได้ผู้ป่วยพุ่ง
BCH เปิดงบกำไรไตรมาส 3/64 โต 6 เท่าตัว แตะ 2.9 พันลบ. จากปีก่อนมีกำไร 413.36 ลบ. รับอานิสงส์โควิด หนุนรายได้ผู้ป่วยพุ่ง ส่วนงวด 9 เดือนกำไรโตกว่า 3 เท่าตัว มาที่ 4.37 พันลบ. จากปีก่อนมีกำไร 951.09 ลบ.
BCH เปิดงบกำไรไตรมาส 3/64 โต 6 เท่าตัว แตะ 2.9 พันลบ. รับอานิสงส์โควิด หนุนรายได้ผู้ป่วยพุ่ง ส่วนงวด 9 เดือนกำไรโตกว่า 3 เท่าตัว
15 พ.ย. 2564

บริษัท บางกอก เชน ฮอสปิทอล จำกัด (มหาชน) หรือ BCH รายงานผลการดำเนินงานงวดไตรมาส 3 และงวด 9 เดือนแรก สิ้นสุดวันที่ 30 กันยายน 2564 ดังนี้

โดยผลประกอบการ BCH ในช่วงไตรมาส 3/2564 สามารถทำกำไรโตก้าวกระโดดเป็นผลมาจากรายได้ผู้ป่วยจำนวน 7,208.80 ล้านบาท  เพิ่มขึ้นจากช่วงเดียวกันเมื่อปีก่อนจำนวน 5,762.39 ล้านบาท หรือเพิ่มขึ้นร้อยละ 398.39
ส่วนรายได้ที่เพิ่มขึ้นเกิดจากอัตราการให้บริการภาคปกติที่เริ่มฟื้นตัวดีขึ้นโดยเฉพาะการให้บริการรักษาโรคตามฤดูกาล และการให้บริการทางการแพทย์ที่เกี่ยวเนื่องกับโควิด-19 ภายใต้สถานการณ์ระบาดระลอกใหญ่ซึ่งมีจานวนผู้เข้ารับการตรวจคัดกรอง และผู้ป่วยติดเชื้อเข้ารับการรักษาพยาบาลในหอผู้ป่วยแยกโรคภายในสถานพยาบาลและหอผู้ป่วยเฉพาะกิจ (Hospitel) เป็นจำนวนมาก
ทั้งนี้ทำให้ผลการดำเนินงานงวด 9 เดือนแรก สิ้นสุดวันที่ 30 กันยายน 2564 มีกำไรสุทธิจำนวน 4,365 ล้านบาท เพิ่มขึ้นร้อยละ 359.02 เมื่อเทียบกับงวดเดียวกันเมื่อปีก่อนที่มีกำไรสุทธิ 951 ล้านบาท
 
 